Bétera guardona al seu teixit comercial i empresarial en la tercera edició dels Premis Torre Bofilla
13 de desembre de 2024

• Durant l'acte s'ha reconegut públicament als guardonats per la seua excel·lència i s'ha posat en valor el paper que exerceix el teixit empresarial i comercial a Bétera.

• L'acte ha començat guardant un minut de silenci per les víctimes i afectats per la recent la DANA i s'ha rendit un homenatge a la figura de l'empresari, Sr. José Luis Marín, fundador dels centres educatius Mas Camarena i Segle XXII.

L'Ajuntament i el món de l'empresa i del comerç s'ha donat cita a Bétera per a celebrar la tercera edició dels Premis Torre Bofilla al comerç i a l'empresa. Uns guardons que, any rere any, s'han consolidat com una cita anual que mostra del compromís del Consistori amb el teixit comercial i empresarial de Bétera.

La sala d'actes del Centre Cívic ha sigut enguany l'escenari d'aquests Premis que han congregat a regidors de la Corporació Municipal, nombroses personalitats de la societat civil i del sector industrial i comercial del municipi.

L'acte ha començat guardant un minut de silenci per totes les víctimes i afectats de la DANA que va assotar València el passat 29 d'octubre.

Un sentit minut que ha donat pas a un emotiu homenatge a l'empresari, Sr. José Luis Marín, fundador dels centres educatius Mas Camarena i Segle XXII. Un tribut pòstum que ha arreplegat la seua filla, Sra. Maite Marín, on s'han projectat unes afectuoses imatges del Sr. Marín que, en paraules de l'Alcaldessa de Bétera, Elia Verdevío "descriuen a la perfecció la qualitat humana d'aquest gran empresari".

El regidor de Comerç i Indústria, Adrián Cámara, ha donat la benvinguda a tots els presents i ha destacat "el paper fonamental que té el teixit comercial i empresarial en l'economia local, generant riquesa i llocs de treball a Bétera".

L'edil, també ha volgut subratllar la importància de les associacions i federacions en aquests sectors "perquè de la mà afronten reptes comuns, per a millorar la seua competitivitat i defensar els interessos d'un teixit econòmic que és el pilar del benestar local". I ha continuat lloant "la gran faena que realitzen cadascuna de les empreses i comerços que hui reconeixem".

Premis al comerç

L'acte s'ha estructurat en dos blocs: comerç i indústria. En presència de l'Alcaldessa de Bétera i del regidor de Comerç i Indústria, amfitrions d'aquesta gala, han sigut entregats cadascun dels reconeixements en les diferents categories després de la projecció d'un audiovisual que ha posat de manifesta l'esforç, la dedicació i l'excel·lència dels guardonats en aquesta edició.

El primer comerç a rebre el premi ha sigut la Joieria-Rellotgeria Cronos, a qui de mans del President de l'Associació de Comerciants de Bétera, José Vicente Navarro, el Consistori ha guardonat amb el Premi a la trajectòria comercial.

El Premi a la innovació, digitalització i noves tecnologies ha recaigut en Nadunet i l'ha entregat la directora de l'oficina de Caixa Popular Alfàbegues, Inmaculada Cavero.

Mentre que el President d'Unió Gremial, Mauro Lorenzo, ha entregat el Premi a la qualitat i excel·lència comercial a la Pescateria Germans Perona.

En finalitzar la primera part de la gala, ha pres la paraula el President de l'Associació de Comerciants de Bétera qui ha posat de manifest “el valor de l'associacionisme” en una vetlada en la qual ha estat acompanyat pel President de Unió Gremial, Mauro Lorenzo.

Premis a l'empresa

En la categoria d'empresa el Consistori ha volgut reconéixer amb el Premi a la trajectòria empresarial a Rada Ignifugació, que ha rebut el guardó de mans del President de AEMON, José Miguel Belda.

Així mateix, la gerent de la Fundació Laboral de la Construcció, María José Juan, ha fet lliurament a Plàstics Gamón del Premi a la innovació, digitalització i noves tecnologies.

Mentre que el Premi a la qualitat i excel·lència empresarial ha sigut per a Hachedecor i l'ha entregat el President executiu de FEPEVAL, Diego Romá.

La Clínica Bétera Salut ha arreplegat el Premi a la responsabilitat social empresarial de la mà de la Directora del Complex Educatiu Mas Camarena, Maite Marín.

I per a finalitzar, el regidor de Comerç i Indústria, Adrián Cámara, ha entregat el Premi extraordinari a Òptica Les Alfàbegues, un premi que reconeix la labor dels seus gerents en la creació i consolidació de l'Associació de Comerciants de Bétera.

Seguidament, José Miguel Belda, President de l'Associació Empresarial AEMON, ha sigut l'encarregat de tancar el bloc d'empresa dirigint-se a tots els presents entre els quals es trobava el President executiu de FEPEVAL, Diego Romá. I ha destacat “l'impuls de l'Ajuntament de Bétera en l'aprovació provisional de l'Entitat de Gestió i Modernització (EGM) i de la importància de la col·laboració entre les empreses”.

L'Alcaldessa ha clausurat l'acte posant l'accent en la importància d'aquesta cita anual "perquè simbolitzen la nostra gratitud com a Ajuntament i com a poble cap als qui dia a dia dediquen el seu esforç, el seu talent i la seua creativitat a construir una Bétera millor, més pròspera i plena d'oportunitats".

Al seu torn, ha remarcat que "el comerç i les empreses locals no sols són motors econòmics sinó també el cor de la vida del nostre municipi" i ha posat l'accent "en la solidaritat que han demostrat aquest últim mes amb tot el succeït després de la DANA. Una labor desinteressada que és l'orgull del nostre poble".

En eixa línia, ha volgut felicitar, un a un, a les guardonats d'enguany en les diferents categories "que contribueixen al fet que el nostre municipi avance" i ha recordat que l'Ajuntament "seguirà al vostre costat implementat polítiques actives on els negocis puguen créixer amb garanties i seguretat".

Sens dubte, un acte on Bétera ha reconegut públicament la gran labor i excel·lència dels seus comerços i empreses i que ha convidat a la reflexió sobre el paper fonamental que exerceix el teixit comercial i empresarial en el municipi.